
საქართველოს მთავრობის

განკარგულება №20

2010 წლის 12 იანვარი
ქ. თბილისი
არასამეწარმეო (არაკომერციული) იურიდიული პირის – „სამოქალაქო ინსტიტუციონალიზმის განვითარების ფონდისთვის“ უძრავი ქონების იჯარის ფორმით გადაცემაზე თანხმობის მიცემის შესახებ
1. „სახელმწიფო საკუთრებაში არსებული ქონების სარგებლობაში გადაცემის შესახებ“ საქართველოს კანონის მე-7 მუხლის მე-2 პუნქტის შესაბამისად, მიეცეს თანხმობა საქართველოს ეკონომიკური განვითარების სამინისტროს, რომ არასამეწარმეო (არაკომერციულ) იურიდიულ პირს – „სამოქალაქო ინსტიტუციონალიზმის განვითარების ფონდს“ იჯარის ფორმით გადასცეს        ქ. თბილისში, გიორგი ათონელის ქ. №25-ში მდებარე (მიწის (უძრავი ქონების) საკადასტრო კოდი №01.18.03.005.001) შენობის მესამე სართულზე არსებული 100,90 კვ.მ ფართობი და მასზე წილობრივად დამაგრებული 103,32 კვ.მ მიწის ფართობი 1 (ერთი) წლის ვადით, საიჯარო ქირით – თვეში 700 ლარი.
საქართველოს ეკონომიკური განვითარების სამინისტრომ არასამეწარმეო (არაკომერციულ) იურიდიულ პირთან – „სამოქალაქო ინსტიტუციონალიზმის განვითარების ფონდთან“ საიჯარო ხელშეკრულების გაფორმების მიზნით უზრუნველყოს შესაბამის ღონისძიებათა განხორციელება.

